**Memorandum o spolupráci**

**pri príprave a riadení 1.SLF**

uzavreté

dňa 1. septembra 2018

medzi

zmluvnými stranami:

**Slovenský futsal** (ďalej iba „SF“)

Trnavská 100, 821 01 Bratislava

IČO: 31 825 443

v zastúpení predsedom SF Dušanom Dobšovičom a predsedom Komisie pre riadenie súťaží SF (ďalej iba „Exekutíva SF“) Plošticom Jánom

a

**Kluby - účastníci 1.SLF** (ďalej iba „kluby“) uvedené na konci memoranda,

v zastúpení štatutárnymi orgánmi

v nasledovnom znení:

1. Zmluvné strany sa dohodli na spoločných postupoch v oblasti prípravy a riadenia 1.SLF vo väzbe na ďalšie aktivity SF počas funkčného obdobia 2017 - 2021, a to pri plnom rešpektovaní Stanov SF a všetkých ostatných všeobecne záväzných predpisov SF, SFZ, UEFA, FIFA.
2. Zmluvné strany v záujme naplnenia cieľa uvedeného v bode 1. sa dohodli na pravidelných spoločných pracovných stretnutiach konaných nasledovne:

1x povinne po skončení základnej časti 1.SLF

1. Zmluvné strany sa dohodli, že pracovné stretnutie sa na základe dohody môže v mimoriadnych prípadoch konať aj v iných termínoch.
2. Cieľom pracovného stretnutia uvedeného v bode 2/a bude najmä hodnotenie uplynulého obdobia od začiatku súťažného ročníka, informácia o pripravovaných aktivitách SF priamo a nepriamo ovplyvňujúcich 1.SLF (napr. vzdelávanie rozhodcov a delegátov, vzdelávanie trénerov, reprezentačné akcie, a pod.), definovanie návrhov reálne aplikovateľných pre nadstavbovú časť 1. SLF a dohoda o ich realizácii, definovanie návrhov pre budúci súťažný ročník.
3. Cieľom pracovného stretnutia uvedeného v bode 2 bude najmä hodnotenie súťažného ročníka, informácia o pripravovaných aktivitách SF, definovanie a analýza návrhov, podnetov, pripomienok členov SF, príprava Rozpisu súťaže 1.SLF (ďalej iba „RS“) a ďalších všeobecne záväzných predpisov pre nastávajúci súťažný ročník.
4. Zmluvné strany sa dohodli, že pracovné stretnutie podľa bodu 2 sa uskutoční najneskôr 20 dní po skončení aktuálneho ročníka 1.SLF s cieľom, aby najneskôr 45 dní pred plánovaným začiatkom nového súťažného ročníka 1.SLF bol tento súťažný ročník plne pripravený, vrátane prihlášok, úhrad štartovného a vylosovania 1.SLF. Zmluvné strany sa dohodli, že táto 45-dňová lehota nesmie byť v záujme riadnej prípravy klubov na nový súťažný ročník skrátená.
5. Pracovného stretnutia uvedeného v bodoch 2 a 3 sú povinný zúčastniť sa zástupcovia všetkých klubov oprávnených štartovať v 1.SLF v sezóne ktorá nasleduje po sezóne v ktorej sa stretnutie uskutoční.
6. Pracovného stretnutia uvedeného v bode 2 sú oprávnení zúčastniť sa zástupcovia všetkých klubov 1.SLF z aktuálne ukončeného súťažného ročníka a zástupcovia klubov, ktoré sa zúčastnili v aktuálne ukončenom súťažnom ročníku prelínacích súťaží o záchranu a postup do 1.SLF nového súťažného ročníka. V prípade, že sa prelínacie súťaže o záchranu a postup nekonajú, sú oprávnení zúčastniť sa tohto stretnutia zástupcovia tých klubov, ktoré v zmysle predpisov SF získali právo účasti v 1.SLF nastávajúceho súťažného ročníka.
7. Pracovných stretnutí podľa bodu 2 a 3 sa za SF zúčastňuje minimálne predseda SF a predseda Exekutívy SF alebo nimi poverené osoby spomedzi členov Výkonného výboru SF (ďalej iba „VV SF“) resp. Exekutívy SF. Stretnutí má právo sa zúčastniť ktorýkoľvek člen VV SF a Exekutívy SF.
8. Zmluvné strany sa dohodli, že závery z pracovných stretnutí budú bezodkladne zverejňované na oficiálnej webstránke SF a týmto zverejnením sa považujú za právne záväzné pre každého účastníka 1.SLF.
9. Zmluvné strany po vzájomnej dohode poverujú prípravou a organizáciou pracovných stretnutí SF, ktorý súčasne znáša náklady na tieto pracovné stretnutia.
10. Zmluvné strany sa dohodli, že toto Memorandum je neoddeliteľnou súčasťou Rozpisu súťaže 1.SLF, počnúc RS pre súťažný ročník 2017/2018.
11. Zmluvné strany sa dohodli, že uvedený postup pri príprave a riadení 1.SLF sa bude aplikovať počas funkčného obdobia súčasného VV SF, t.j. až do skončenia súťažného ročníka 2020/2021, ak sa zmluvné strany na pracovnom stretnutí podľa bodu 2 nedohodnú inak.

Dušan Dobšovič, predseda SF .....................................

Ploštica Ján, predseda Exekutívy SF .....................................

Kluby 1.SLF 2018/2019:

Futsal Team Levice, IČO: 42209200 ......................................

Futsal klub Lučenec, IČO: 42396841 ......................................

ŠK Pinerola Bratislava, IČO: 30847796 ......................................

KPP Baraberi, IČO: 31813780 ......................................

Futsal Club MIBA Banská Bystrica, IČO: 42302609 ......................................

ŠK Makroteam Žilina, IČO: 37812050 ......................................

Wild Boys 2002 Bratislava, IČO: 30851521 ......................................

FC Bíli Andeli Futsal, IČO: 37966553 ......................................

MŠK Žilina FUTSAL, IČO: 42065950 ......................................